**Jack Hillen** (s. 24. tammikuuta 1986 Minnetonka, Minnesota, Yhdysvallat) on yhdysvaltalainen uransa jo päättänyt jääkiekkopuolustaja, jonka viimeiseksi seuraksi ammattipelaajana jäi NHL-joukkue Washington Capitalsissa. Hänen kausipalkkansa on 650 000 dollaria.

Ura
---

### Seuraura

Hillen pelasi kauden 2003–2004 USHL-joukkue Tri-City Americansissa ja kävi lukion Academy of Holy Angelsissa, jonka jälkeen hän suoritti Colorado Collegessa kansantalouden alemman korkekoulututkinnon vuosina 2004–2008. Hillen voitti viimeisellä kaudellaan 2007–2008 koko NCAA:n puolustajien pistepörssin tehoilla 6+31=37, valittiin WCHA:n vuoden puolustavaksi pelaajaksi, WCHA:n ensimmäiseen tähdistökentälliseen sekä WCHA:n akateemiseen tähdistökentälliseen.

Hilleniä ei ikinä varattu NHL:ään. Hän teki viimeisen College-vuotensa jälkeen vapaana agenttina kaksivuotisen sopimuksen New York Islandersin kanssa. Hillen pelasi jo kauden 2007–2008 lopulla kaksi NHL:n runkosarjaottelua, joista toisessa hän teki ensimmäisen NHL-tehopisteensä syötettyään Miroslav Šatanin tekemän maalin ottelussa New York Rangersia vastaan. Tulokaskaudellaan 2008–2009 Hillen pelasi 40 NHL:n runkosarjaottelua tehoin 1+5=6. Hän pelasi kuitenkin vielä lähes puolet kaudestaan farmijoukkue Bridgeport Sound Tigersissa, AHL:ssä.

Kausi 2009–2010 oli Hillenille ensimmäinen kokonainen NHL:ssä. Hän teki 69 runkosarjaottelussa tehot 3+18=21. 26. tammikuuta 2010 Hillen sai ylivoimaa pyörittäneen Washington Capitalsin Aleksandr Ovetškinin lyöntilaukauksen kasvoihinsa. Hän joutui jättämään ottelun kesken ja hänet vietiin sairaalaan, missä Hillenin leuka leikattiin sekä hampaat kunnostettiin. Hän oli peleistä sivussa viikkoja. Kaudella 2010–2011 Hillen teki NHL:n yhden kauden piste-ennätyksensä tehoilla 4+18=22.

Elokuussa 2011 Hillen teki yksivuotisen ja kaksisuuntaisen sopimuksen Nashville Predatorsin kanssa. Sopimuksen päätyttyä kauden 2011–2012 jälkeen hän siirtyi heinäkuussa 2012 Washington Capitalsiin niin ikään yksivuotisella sopimuksella.
Hillen kärsi urallaan useista ikävistä loukkaantumisista ja niiden vuoksi Hillen ilmoitti päättävänsä jääkiekkouransa alkuvuodesta 2016 vain 29-vuotiaana.

### Maajoukkueura

Hillen edusti Yhdysvaltoja MM-kilpailuissa vuonna 2010.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Tri-City Americans | USHL | 21 | 2 | 2 | 4 | 16 | 6 | 0 | 1 | 1 | 2 |
| 2004–2005 | Colorado College | NCAA | 30 | 2 | 9 | 11 | 20 | – | – | – | – | – |
| 2005–2006 | Colorado College | NCAA | 42 | 4 | 9 | 13 | 48 | – | – | – | – | – |
| 2006–2007 | Colorado College | NCAA | 38 | 7 | 8 | 15 | 38 | – | – | – | – | – |
| 2007–2008 | Colorado College | NCAA | 41 | 6 | 31 | 37 | 60 | – | – | – | – | – | Ykköstähdistö |
|  | New York Islanders | NHL | 2 | 0 | 1 | 1 | 4 | – | – | – | – | – |
| 2008–2009 | Bridgeport Sound Tigers | AHL | 33 | 4 | 13 | 17 | 31 | 5 | 0 | 2 | 2 | 2 |
|  | New York Islanders | NHL | 40 | 1 | 5 | 6 | 16 | – | – | – | – | – |
| 2009–2010 | New York Islanders | NHL | 69 | 3 | 18 | 21 | 44 | – | – | – | – | – |  |  |  |  |  |  | MM | 6 | 0 | 1 | 1 | 2 |
| 2010–2011 | New York Islanders | NHL | 64 | 4 | 18 | 22 | 45 | – | – | – | – | – |
| 2011–2012 | Nashville Predators | NHL | 55 | 2 | 4 | 6 | 20 | 2 | 0 | 0 | 0 | 2 |
| 2012–2013 | Washington Capitals | NHL | 23 | 3 | 6 | 9 | 14 | 7 | 0 | 1 | 1 | 6 |
| 2013–2014 | Washington Capitals | NHL | 13 | 0 | 1 | 1 | 4 | – | – | – | – | – |
|  | Hershey Bears | AHL | 2 | 0 | 2 | 2 | 0 | – | – | – | – | – |
| 2014–2015 | Washington Capitals | NHL | 35 | 0 | 5 | 5 | 10 | – | – | – | – | – |
|  | Carolina Hurricanes | NHL | 3 | 0 | 0 | 0 | 0 | – | – | – | – | – |
| 8 kautta | yhteensä | NHL | 304 | 13 | 58 | 71 | 157 | 9 | 0 | 1 | 1 | 8 |

Lähteet
-------

* Jack Hillen The Internet Hockey Databasessa (englanniksi)
* Jack Hillen Legends of Hockey -sivustolla (englanniksi)
* Jack Hillen *Elite Prospects*. Everysport Media Group AB.  (englanniksi)
* Jack Hillen Jatkoaika.comissa (Internet Archive)

### Viitteet

1. 1 2  Caps sign Jack Hillen to 1-year deal  3.7.2012. ESPN. Viitattu 3.7.2012. (englanniksi)
2. ↑  Elite Prospects
3. ↑  ISLANDERS INK JACK HILLEN  1.4.2008. New York Islanders. Viitattu 17.6.2011. (englanniksi)
4. ↑  Legends of Hockey
5. ↑  Isles D Hillen hit by Ovechkin's shot  26.1.2010. ESPN. Viitattu 17.6.2011. (englanniksi)
6. ↑  Preds Sign Defenseman Jack Hillen  26.1.2010. Nashville Predators. Viitattu 9.8.2011. (englanniksi)